জোড়া ভূমিকম্পে থরথর করে কাঁপল পাকিস্তান, এখন কী অবস্থা?

ওয়েব ডেস্ক: দিনে দুপুরে ফের থরথর করে কেঁপে উঠল পাকিস্তানের (Pakistan) মাটি। মাত্র কয়েক দিনের ব্যবধানে আবারও ভূমিকম্প (Earthquake) হল দেশের বিস্তীর্ণ অঞ্চলজুড়ে। জানা গিয়েছে, শনিবার, দুপুরে পাকিস্তানে দু’বার আলাদা আলাদাভাবে কম্পন অনুভূত হয়। রিখটার স্কেলে (Richter Scale) প্রথম ভূমিকম্পের তীব্রতা ছিল ৫.৩ এবং দ্বিতীয়টির তীব্রতা ছিল ৫.৮। কম্পনের উৎসস্থল ছিল ভূপৃষ্ঠের ১০ কিলোমিটার গভীরে।

ন্যাশনাল সেন্টার ফর সিসমোলোজি (National Center for Seismology) এই বিষয়ে জানিয়েছে, শনিবার সকাল ১১টা ৫৫ মিনিটে প্রথম ভূমিকম্প অনুভূত হয় এবং দুপুর ১টা ৫৫ মিনিটে দ্বিতীয় দফার কম্পন হয়। দিনের দু’বার হওয়া এই ভূমিকম্পে গোটা পাকিস্তানজুড়ে আতঙ্ক ছড়িয়ে পড়েছে। বহু মানুষ নিরাপদ আশ্রয়ের খোঁজে রাস্তায় নেমে এসেছেন।

EQ of M: 5.3, On: 12/04/2025 13:00:55 IST, Lat: 33.70 N, Long: 72.43 E, Depth: 10 Km, Location: Pakistan.
For more information Download the BhooKamp App https://t.co/5gCOtjcVGs @DrJitendraSingh @OfficeOfDrJS @Ravi_MoES @Dr_Mishra1966 @ndmaindia pic.twitter.com/8NMoU2Lhe2

— National Center for Seismology (@NCS_Earthquake) April 12, 2025

আরও পড়ুন: চরম শুল্কযুদ্ধে চীন ও আমেরিকা! বিশ্ব অর্থনীতির ভবিষ্যৎ কী?

তবে এই ভূমিকম্পের প্রভাব শুধুমাত্র পাকিস্তানেই সীমাবদ্ধ ছিল না। ভারতের জম্মু ও কাশ্মীরেও মৃদু কম্পন অনুভূত হয় এদিন। যদিও এখনও পর্যন্ত এই প্রাকৃতিক দুর্যোগে কোনও প্রাণহানি বা বড় ধরনের ক্ষয়ক্ষতির খবর পাওয়া যায়নি। তবে ভূমিকম্পের অভিঘাত সাধারণ মানুষের মধ্যে উদ্বেগ বাড়িয়ে দিয়েছে।

A magnitude 5.2 earthquake took place 12km NNW of Hazro City, Pakistan at 07:30 UTC (8 minutes ago). The depth was 35km and was reported by EMSC. #Earthquake #HazroCity #Pakistan pic.twitter.com/kgvO96C8Ov

— Kedar (@Kedar_speaks88) April 12, 2025

উল্লেখযোগ্যভাবে, এই একই মাসে দক্ষিণ-পূর্ব এশিয়ায় একাধিক শক্তিশালী ভূমিকম্প হয়েছে। ৫ এপ্রিল পাপুয়া নিউ গিনির নিউ ব্রিটেন উপকূলে ৬.৯ মাত্রার ভূমিকম্প আঘাত হানে। তারও আগে, ২৮ মার্চ মায়ানমারে ৭.৭ মাত্রার এক ভয়াবহ ভূমিকম্পে প্রাণ হারিয়েছেন অন্তত ৩,০০০ জন।